Kansanlauluyhtye ILO Kuopion taidemuseolla
2023-12-17 14:00 - 14:30, 2023-12-17 12:00 - 12:30, 2023-12-16 14:00 - 14:30, 2023-12-16 12:00 - 12:30, 2023-12-15 14:00 - 14:30, 2023-12-15 12:00 - 12:30, 2023-12-14 14:00 - 14:30, 2023-12-14 12:00 - 12:30 (Europe/Helsinki) and 6 more dates | KUMMA, Kauppakatu 35, Kuopio, 70100
Täydellisen lauantain resepti on yhdistää hyvä musiikki ja upeat taidenäyttelyt Kuopion taidemuseolla Kansanlauluyhtye ILO:n esiintyessä näyttelyissä 28.10. klo 12–12.30, 13–13.30 ja 14–14.30.
Kuopion kansalaisopiston Kansanlauluyhtye ILO esittää perinteistä kansanmusiikkia uudella otteella ja hyvällä meiningillä. Kuulet kappaleita mm. Perusta, Bulgariasta ja Suomesta, ja pääset laulamaan myös mukana. Kampiliira, kitarat, haitarit, viulu ja kantele pääsevät oikeuksiinsa moniäänisen laulun kaverina.
Myös Kuopion taidemuseon näyttelyissä kierretään ympäri maailmaa: Pluriverse esittelee ulkoeurooppalaista taidetta Antti Mykkäsen kokoelmasta, josta on esillä teoksia yli 80 maasta. Juho Rissanen – Kuvauksen vilkkaus -näyttelyssä seurataan taiteilijan mukana hänen matkoillaan Euroopasta aina Amerikkaan asti., ja päästään lopuksi itsekin vierailemaan Miami Beachillä.
Esitys sisältyy Kuopion taidemuseon pääsymaksuun 10/5 €, alle 18-vuotiaat ilmaiseksi ja museokortti käy maksuvälineeksi.

Esitykset la 28.10. klo 12–12.30, 13–13.30 ja 14–14.30

Joulupuuhapaja
2023-12-17 10:00 - 16:00 | Kuopion museo
Koko perheen jouluinen puuhapaja on täynnä tunnelmaa! Tarjolla on kolme perinteikästä joulukoristemallia: kuusenkaramelli ja latvaenkeli sekä valmiin askartelumassasta tehdyn piparin koristelu.
Työpajamaksu on 3 € / askare (kaikki kolme joulukoristetta 3×3 €).

Ohjattu pelituokio: Juho Rissanen meillä ja maailmalla
2023-12-17 10:00 - 11:00, 2023-12-16 10:00 - 11:00, 2023-12-15 10:00 - 11:00, 2023-12-14 10:00 - 11:00, 2023-12-13 10:00 - 11:00, 2023-12-12 10:00 - 11:00, 2023-12-11 10:00 - 11:00 | Korttelimuseo, Kirkkokatu 22, Kuopio, 70100
Tule tutustumaan Juho Rissasen lapsuuden moniin ammatteihin näyttelytilassa olevan pelin parissa. Syyslomalla 18.–20.10. klo 10 järjestetään ohjattuja pelituokioita, joissa opas on paikalla esittelemässä peliä ja näyttelyä. Peli sopii kaikenikäisille.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Opastus: Ihmisen aika
2023-12-16 14:00 - 14:45, 2023-12-13 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan 7 € / 13 €, alle 18-vuotiaat ilmaiseksi.

Kantin jouluvisailu
2023-12-16 13:00 - 14:30
Tiedättekö, kuka on Petteri? Tai muistatteko, oliko viime vuoden joulupäivänä pakkasta paljon vai vähän? Tämän kaltaisilla tiedonmurusilla pääsee loistamaan vain kerran vuodessa, joten eiköhän oteta siitä ilo irti!
Kantin jouluvisailussa voi testata tietoja talven suurimmasta juhlasta vaikka koko perheen voimin. Paras joukkue palkitaan. Tapahtumaan on vapaa pääsy.
Paikka: Kuopion pääkirjaston kokoussali, Maaherrankatu 12
Aika: la 16.12. klo 13
Tervetuloa!
Ps. Voit harjoitella jouluvisailua jo etukäteen Kantin verkkovisassa osoitteessa https://bit.ly/KantinJouluvisaVerkossa.

Opastus: Korttelimuseon joulu
2023-12-16 13:00 - 13:45 | Korttelimuseo, Kirkkokatu 22, Kuopio, 70100
Korttelimuseon perinteisessä joulunäyttelyssä voi kokea, miltä joulu tuoksui ja näytti ennen. Museokorttelin kodit on puettu jouluasuun 1800-luvulta 1930-luvulle. Näyttelyssä tapaat vanhan ajan joulupukin ja voit kuunnella joulunajan radio-ohjelmia.
Opastukset lauantaisin klo 13 ja tapaninpäivänä klo 11, 13 ja 15. Opastuksille pääset mukaan pääsylipulla.
La 9.12. klo 13
La 16.12. klo 13
La 23.12. klo 13
Ti 26.12. klo 11, 13 ja 15
La 30.12. klo 13
La 6.1. klo 13
Korttelimuseo on poikkeuksellisesti suljettu jouluna 24.–25.12. ja uudenvuodenpäivänä 1.1. Lisäksi museokauppa on suljettu 31.12.
Pidennetty aukiolo 26.–30.12. (klo 10–17)

Opastus: Juho Rissanen meillä ja maailmalla
2023-12-16 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Museovartti: Soinen paratiisi
2023-12-14 15:00 - 15:30 | Kuopion museo
Museovartin aikana tutustutaan yhteen valokuvaan ja sen teemaan Wildlife Photographer of the Year -näyttelyssä. Vartille pääset osallistumaan pääsymaksun hinnalla, ja opastus kestää 15–30 minuuttia.
Soinen paratiisi
Floridan Everglades-kansallispuiston maisemat ja luonto ovat kehittyneet kalkkikiviselle kallioperälle rapautumisen, eroosion, veden kierron ja merenpinnantason vaihtelun ikiaikaisessa prosessissa.
Kuva: © Mark Graf, Wildlife Photographer of the Year

Kantin kestävä keskiviikko: Ilmastokeskustelu
2023-12-13 16:30 - 18:00 | Kuopion museo
Ilmastokeskustelussa selvitetään, millainen on oma hiilijalanjälkeni ja mietitään, miten sitä voisi pienentää pienillä arkisilla valinnoilla.
Kantin kestävä keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT tuovat omalla vuorollaan paikalle ompelukoneet ja vertaisohjaajia, jolloin jokaisella on mahdollisuus tulla korjaamaan omia rikkinäisiä vaatteitaan.
Kuopion kaupunginkirjasto koostaa jokaiselle kerralle vinkkilistan, jonka avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
SYYSKAUDEN 2023 OHJELMA
2.8. klo 16.30-18 Tekstiilikonservaattori Anu Reijonen: Hää- ja juhla-asujen sekä kansallispukujen säilytys.
9.8. klo 16.30-19 OMPELUSEURAT: Verkkaripaja.
6.9. klo 16.30-19 OMPELUSEURAT: Vetoketjun vaihtotalkoot.
4.10. klo 16.30-18 Intendentti Pekka Kankkunen: Kuinka säilytät valokuvasi jälkipolville. Luento-osuus striimataan.
11.10. klo 16.30-19 OMPELUSEURAT: Parsintapaja, eli korjaamme käsin parsien sukat, neuleet, lapaset, sormikkaat, villahousut, villapaidat – kaikilla tyylilajeilla! Parsinnan lomassa Urakkanuppi, eli esitystaiteilija Lasse Forsgren (liike-ääni-improvisaatio) ja kitarataiteilija Mikko Siirola (musiikki) tekevät tutkimusmatkan kohti ennenkuulumatonta musiikkia ja ennennäkemätöntä liikettä.
1.11. klo 16.30-19 OMPELUSEURAT: Farkunpaikkaus.
13.12. klo 16.30-18 Ilmastokeskustelu.
(Ohjelmamuutokset ja täydennykset mahdollisia!)
Tapahtumiin on vapaa pääsy. Luentosisällöt striimataan Kuopion museon Youtube-kanavalle.
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon. Kantti-yhteistyönä toteutetaan Kantin kestävä keskiviikko -tapahtumasarjaa, jossa vuorottelevat OMPELUSEURAT omilla korjausompelupajoillaan sekä museon ja kirjaston tuottamat, kestävään kehitykseen liittyvät teemaillat.

Taiteilijavartti: Reijo Kärkkäinen
2023-12-13 13:00 - 13:15 | KUMMA, Kauppakatu 35, Kuopio, 70100
Tapaa elävä taiteilija!
Keskiviikkona 13.12. Kuopion taidemuseossa ollaan vyötäisiä myöten viittauksissa, kun saamme vieraaksemme kuvataiteilija Reijo Kärkkäisen. Luvassa on ainutkertainen tilaisuus päästä tutustumaan taiteilijan ja hänen teostensa syntyyn. Taiteilijavartilla tutustutaan Reijo Kärkkäisen taiteilijuuden ja teosten taustoihin sekä moninaisiin vaikutteisiin.
Reijo Kärkkäisen (s.1964) retrospektiivisen So Far -näyttelyn piirrokset, grafiikka, maalaukset, valokuvat, kollaasit ja installaatiot ovat visuaalista tykitystä, jotka jättävät jälkeensä hämmennyksen tunteen. Taiteilija käsittelee teoksissaan kokemuksiaan ja tunteitaan ilman valmiita vastauksia. Ilmaisu on rajua ja rujoa, mutta yhtä lailla jäntevää ja harmonista.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.
Lämpimästi tervetuloa!
